

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 12.janvārī Nr.**14**

(prot.Nr.**1**, **14**.§)

**Par zemesgabalu pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1928.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ievērojot Daugavpils pilsētas domes 2016.gada 11.februāra lēmumu Nr.51 „Par nodomu līgumu noslēgšanu”, nodrošinot projektu “Daugavpils pilsētas publiskās infrastruktūras sakārtošana uzņēmējdarbības veicināšanai” (Odu un Vaļņu ielu pārbūve) un “Degradēto rūpniecisko teritoriju reģenerācija Daugavpils pilsētas, Daugavpils un Ilūkstes novadu teritorijās” (Čerepovas rūpnieciskās teritorijas infrastruktūras atjaunošana) realizāciju, izbūvējot jaunas pilsētas ielas, sekmējot saimniecisko darbību un mazinot bezdarbu, ņemot vērā, ka uz SIA “MAGISTR”, reģ.Nr.41503002466, juridiskā adrese: Kandavas iela 19, Daugavpils, SIA “A & SV-47”, reģ.Nr.41503071415, juridiskā adrese: Vaļņu iela 145, Daugavpils, piederošajām zemes vienībām ar kadastra apzīmējumiem 0500 020 0020 un 0500 011 0019 plānots izbūvēt ielas, ievērojot ar zemesgabalu īpašniekiem noslēgtos nodomu līgumus, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Pieņemt bez atlīdzības, noslēdzot dāvinājuma līgumus, Daugavpils pilsētas pašvaldības īpašumā sabiedriskajām vajadzībām - ielu izbūvei:

1.1. no SIA “MAGISTR”, reģ.Nr.41503002466, juridiskā adrese: Kandavas iela 19, Daugavpils, nekustamo īpašumu, kas sastāv no zemes vienības, ar kadastra apzīmējumu 0500 020 0020 276 m2 platībā (skat.1.pielikumā);

1.2. no SIA “A & SV-47”, reģ.Nr.41503031415, juridiskā adrese: Vaļņu iela 145, Daugavpils, nekustamo īpašumu, kas sastāv no zemes vienības ar kadastra apzīmējumu 0500 011 0019, 1166 m2 platībā (skat.2.pielikumā).

2. Dāvinājuma rezultātā īpašuma tiesības iegūst Daugavpils pilsētas pašvaldība un lēmuma 1.punktā nekustamie īpašumi izmantojami pilsētas ielu izbūvei.

3. Noteikt, ka visus izdevumus par zemes gabalu daļas atdalīšanu, dāvinājuma līgumu sastādīšanu, nostiprinājuma lūgumu noformēšanu, kā arī nodevu un izdevumus par dāvinājuma līguma ierakstīšanu zemesgrāmatā sedz Daugavpils pilsētas pašvaldība.

4. Lēmuma izpildi kontrolē Daugavpils pilsētas domes Īpašuma pārvaldīšanas departaments.

Pielikumā: 1) zemes vienības ar kadastra apzīmējumu 0500 020 0020 plāns;

 2) zemes vienības ar kadastra apzīmējumu 0500 011 0019 plāns.

Domes priekšsēdētājs *(personiskais paraksts)* J.Lāčplēsis